OzLabs/hebrew-wiki-articles huggingface dataset:
פרדריק אקשטיין

פרדריק (פרידריך) אקשטיין (בגרמנית: Frederick Eckstein; 17 בפברואר 1861, פרכטולדסדורף, אוסטריה התחתית – 10 בנובמבר 1939 וינה) היה איש אשכולות יהודי-אוסטרי,

== האיש ==
פרדריק אקשטיין היה תיאוסוף (תיאוסופיה היא מערכת דתית ופילוסופית שהוקמה בארצות הברית בסוף המאה ה-19) וחבר ועמית לעבודה (זמנית) של זיגמונד פרויד. אמיל מולט אמר: ״הוא היה השילוב המוצלח של ברוקנר והוגו וולף, אכן הזרוע הימנית של אנטון ברוקנר, ודאג שהעניינים שלו יעברו חלק כמזכירו האישי. נסע בעולם, שלט בג'ו-ג'יטסו ולימד את עצמו כל מיני טריקים קשים. הסיפור שהסתובב שהוא אימן את עצמו לקפוץ מרכבת שנוסעת במהירות מבלי להיפגע. הוא היה גם מתמטיקאי מוכשר ביותר ואיש מלומד מהרבה בחינות״.

== קורות חייו ==
בשנת 1889, בשבוע שלאחר הטרגדיה במאיירלינג, שבה נמצאו יורש העצר רודולף מאוסטריה ופילגשו מתים בנסיבות מסתוריות, נסעו הוא וחברו, המלחין אנטון ברוקנר (שבשבילו שימש גם כמזכיר פרטי). למנזר Stift Heiligenkreuz כדי לשאול את אב המנזר שם לפרטים על מה שקרה.<ref></ref>

אקשטיין התוודע לנושא התיאוסופיה על ידי פרנץ הרטמן. ביוני 1886, הוא קיבל את כתב היסוד עבור הלשכה הווינאית של האגודה התיאוסופית בחתימה אישית של הלנה פטרובנה בלוואצקי. בשנת 1887, הוא ייסד לפיכך את הלשכה הרשמית הראשונה של חברה זו באוסטריה והפך לנשיא שלה. הוא היה מיודד עם גוסטב מיירינק וקשור לתיאוסוף הנרי סטיל אולקוט, כמו כן עד שעזב את וינה, גם עם רודולף שטיינר. האחרון העריך אותו באופן אישי ובילה זמן עם מארי לאנג בחוג התיאוסופיים בסביבות 1890, אך אז דחה את התיאוסופיה כ"חולשת שכלית".

ספרו של אקשטיין על אנטון ברוקנר פורסם ב-1923.<ref>Erinnerungen an Anton Bruckner by Friedrich Eckstein, 1923, republished by Severus, 2013 </ref>

== פרסומיו (מבחר) ==
* אמיל מולט "חייו ותקופותיו של רודולף שטיינר"
* Alte, unnennbare Tage. Erinnerungen aus siebzig Lehr - und Wanderjahren. Reichner, Wien 1936 (Autobiographie)
** Neuauflage (Reprint): Edition Atelier im Wiener Journal Zeitschriften-Verlag, Wien 1988, 
* Ältere Theorien des Unbewußten. In: Almanach des Internationalen Psychoanalytischen Verlages 11, Wien 1936.
* Das Unbewußte, die Vererbung und das Gedächtnis im Lichte der mathematischen Wissenschaft. In: Almanach des Internationalen Psychoanalytischen Verlages 5, Wien 1930.
* Die Flucht in das Unendlich kleine, Eine Leibniz-Studie. Internationaler Psychoanalytischer Verlag, Wien 1932.
* Erinnerungen an Anton Bruckner. Universal-Edition, Wien 1924.
* als Hrsg. mit René Fülöp Miller: Die Lebenserinnerungen der Gattin Dostojewskis. Piper Verlag, München 1925.
* Erlebnisse mit Mathematikern und Zauberern. In: Wiener Tagblatt vom 6. April 1935, Nr. 9 (über seinen verstorbenen Freund Oskar Simony).
* Weitere psychoanalytische Publikationen in der von Adolf Josef Storfer herausgegebenen Zeitschrift „Die Psychoanalytische Bewegung“. Internationaler Psychoanalytischer Verlag, Wien

== הערות שוליים ==

==קישורים חיצוניים==

קטגוריה:סופרים יהודים אוסטרים
קטגוריה:מיסטיקנים
קטגוריה:זיגמונד פרויד
קטגוריה:ילידי 1861
קטגוריה:אוסטרים שנפטרו ב-1939
פקטור XI

פקטור XI, או פלזמה טרומבופלסטין קדם, הוא הצורה הזימוגנית של פקטור XIa, אחד האנזימים המעורבים בקרישת דם. כמו גורמי קרישה רבים אחרים, הוא שייך למשפחת סרין פרוטאז, פקטור XI מקודד על ידי הגן F11.

פקטור XI (FXI) מיוצר על ידי הכבד, זמן מחצית החיים בפלזמה של FXI הוא כ-52 שעות.

פקטור XIa מפעיל את פקטור IX על ידי פיצול סלקטיבי של קשרי פפטיד ארגינין - אלנין ו- ארגינין - ולין. פקטור IXa, בתורו, יוצר קומפלקס עם פקטור VIIIa (FIXa-FVIIIa) ומפעיל את פקטור X.

מעכבים פיזיולוגיים של פקטור XIa כוללים מעכב פרוטאז תלוי חלבון Z, שאינו תלוי בחלבון Z, עם זאת, פעולתו על פקטור X תלויה בחלבון Z, ומכאן שמו.

== מבנה ==
אף על פי שהוא מסונתז כשרשרת פוליפפטיד בודדת, FXI מסתובב כדימר חלבון. לכל שרשרת יש מסה מולקולרית יחסית של כ-80000. ריכוזי פלזמה אופייניים של FXI הם 5 מיקרוגרם/מ"ל, המתאים לריכוז פלזמה (של דימרים FXI) של כ-30 ננומטר. הגן FXI הוא באורך 23kb, יש לו 15 אקסונים, והוא נמצא בכרומוזום 4q32-35.

פקטור XI מורכב מארבעה תחומי תפוח, היוצרים פלטפורמה דמוית דיסק סביב הבסיס של תחום פרוטאז סרין קטליטי חמישי. אחד מכיל אתר קישור לתרומבין, אחר לקינינוגן במשקל מולקולרי גבוה, שלישי עבור פקטור IX, הפרין וגליקופרוטאין Ib והרביעי מעורב ביצירת ההומודימר פקטור XI, כולל שייר ציסטאין שיוצר קשר דיסולפיד .

בהומודימר, תחומי התפוח יוצרים שתי פלטפורמות דמויות דיסק המחוברות זו לזו בזווית, כאשר התחומים הקטליטיים בולטים החוצה בכל צד של הדימר.

הפעלה על ידי תרומבין או פקטור XII מושגת על ידי חיתוך של קשרי פפטיד Arg369-Ile370 בשתי יחידות המשנה של הדימר. זה גורם לניתוק חלקי של התחום הקטליטי מתחומי התפוח דמויי הדיסק, שעדיין מקושרים לתחום הרביעי עם קשר דיסולפידי, אך כעת רחוק יותר מהתחום השלישי. זה חושב שזה חושף את אתר הקישור של פקטור IX של תחום התפוח השלישי, מה שמאפשר את פעילות הפרוטאזות של פקטור XI עליו.

== תפקיד במחלה ==
מחסור בפקטור XI גורם להמופיליה C הנדירה; המתרחשת אצל כ-8% מהיהודים האשכנזים, המופיליה C יכולה גם להימצא בסביבות 1% מהמקרים אצל יהודים ממוצא עיראקי ואצל ערביי ישראל. זוהי הפרעה של יחסי דומיננטיות. יש מעט דימום ספונטני, אך פרוצדורות כירורגיות עלולות לגרום לאובדן דם מוגזם, ונדרש טיפול מונע.

רמות נמוכות של פקטור XI מתרחשות גם במצבי מחלה אחרים, ביניהם תסמונת נונאן.

רמות גבוהות של פקטור XI היו מעורבות בפקקת, אם כי לא ידוע מה קובע את הרמות הללו ועד כמה חמור המצב המעודד קרישה.

מעכבים פרמקולוגיים של פקטור XI שנמצאים בפיתוח קליני אך עדיין לא אושרו לטיפול as of May 2022 </link></link> כוללים את מעכבי הפקטור XIa האוראלי Asundexian (BAY 2433334) ו־Milvexian וכן את הנוגדן האנטי-פקטור XI החד שבטי Abelacimab (MAA868).

== הערות שוליים ==

קטגוריה:גנים בכרומוזום 4 באדם
קטגוריה:מערכת הדם
יום אחד באוקטובר

יום אחד באוקטובר - ארבעים גיבורים, ארבעים סיפורים הוא ספר שכתבו יאיר אגמון ואוריה מבורך בעקבות מתקפת הפתע על ישראל ב-7 באוקטובר 2023. הספר מגולל את סיפוריהם של 40 ישראלים שהצילו בגבורה חיי אדם במלחמה. הספר יצא לאור בהוצאת קורן-מגיד במרץ 2024.

הספר נכתב כפרויקט דוקומנטרי, והוא מביא את הסיפורים בגוף ראשון על בסיס ראיונות מתומללים מפיהם של אנשים שהיו נוכחים באירועים, חלקם גיבורי הספר עצמם, ובמקרים אחרים מפיהם של קרוביהם. הרעיון לכתיבת הספר עלה בהוצאה לאור, ומבורך המשמשת כעורכת הראשית של ההוצאה רתמה אליו את אגמון. את הראיונות שהיוו את הבסיס לכתיבתו ערכו מלבד הכותבים ארבעה מראיינים נוספים: מיכל קורניץ, אור מנחם, משה יהודה אקרמן וגל עבדו והם תומללו על ידי לאוולין לנדו. את העטיפה עיצב דוב אברמסון.

בין הסיפורים המובאים בספר, סיפוריהם של ענר שפירא, רמי דוידיאן, יותם חיים ועוד.

הספר עמד במשך 11 שבועות בראש רשימת רבי המכר של רשתות הספרים, וזכה לתג 'ספר זהב' על ידי רשת סטימצקי המעיד על מכירת עשרות אלפי עותקים. הוא אף עמד בראש מצעד רבי המכר של עיתון ישראל היום לשבוע הספר. חלק מהכנסות הספר נתרמו לעמותת 'סולמות' המספקת ליווי למספר קהילות מעוטף עזה בתהליך השיקום בעקבות אירועי ה-7 באוקטובר.

באוגוסט 2024 הודיעה ההוצאה על תרגום הספר לאנגלית.

==קישורים חיצוניים==
* 
* 
* 

==הערות שוליים==

קטגוריה:ספרים ישראליים
קטגוריה:ספרי 2024
קטגוריה:ספרים ביוגרפיים
קטגוריה:מלחמת חרבות ברזל בתרבות
יעקב אליעזר שוורצמן

יעקב אליעזר שוורצמן הוא רב חרדי ליטאי, משמש כראש ישיבת לייקווד בירושלים.

==ביוגרפיה==
נולד לרבי דב שוורצמן. הוא נכדו הבכור של רבי אהרן קוטלר, נשוי לאסתר בתו של רבי שלמה וולבה.

באלול תשמ"ג הקים את ישיבת "בית מדרש גבוה" סניף של ישיבת לייקווד בישראל. חמיו הרב וולבה מסר בישיבה שיחות וועדים. לאחר פטירת הרב וולבה שימש הרב ישראל מאיר המניק כמשגיח עד לפטירתו.

בחשוון תשפ"ג שופצה הישיבה בעלות גבוהה, בטקס הפתיחה הוכנס ספר תורה בהשתתפות רבנים חרדיים בולטים.

הרב שוורצמן חתום על מכתב שפורסם ביתד נאמן בו טען שסבו הרב קוטלר לא תמך בהיתר מכירה, במכתב תקף את הרב יצחק יוסף שטען הפוך.

==משפחתו==
אחיו, הרב זבולון שוורצמן, היה ראש הכולל של ישיבת עץ חיים.
*בנו הרב יצחק שוורצמן בישיבת ליקווד חתן הרב חיים שלמה ליבוביץ
*בנו הרב איסר זלמן שוורצמן משגיח בישיבת ליקווד
*חתנו הרב אלחנן וסרמן ראש כולל במודיעין עילית
*חתנו הרב שמואל פינקל ר"מ בישיבת ליקווד
*חתנו הרב שמואל אלפא מרצה בולט וראש ישיבה באשקלון

== ספריו ==
* שמעון פרבר (עורך), ליקוטי שיעורים (קידושין), ירושלים תשס"א
* יעקב אליעזר שוורצמן (עורך), הרב אהרן קוטלר (מחבר), קונטרס בענייני זיקה, ירושלים תש"ן

בנוסף, פרסם מאמרים רבים בכתבי עת שונים.

==קישורים חיצוניים==
*
*
*
*

== הערות שוליים ==

קטגוריה:בוגרי ישיבת לייקווד
קטגוריה:ראשי ישיבה ליטאים בישראל
קטגוריה:משפחת קוטלר
קטגוריה:משפחת גרודזינסקי
ולדמר ררדם

וַלְדֶמַר רֶרְדַם (בדנית: Valdemar Rørdam; ) היה משורר וסופר דני. שירו המפורסם ביותר "דנמרק בעוד אלף שנים" הוצע בתור אחת האופציות להמנון הלאומי הדני.

==קורות חייו==
ררדם היה בנו של כומר ממשפחה של מלומדים. אביו, הנס כריסטיאן ררדם (1842–1924), היה בעצמו ידוע ככותב מזמורים. מכיוון שררדם סבל ממחלת ריאות בשנותיו הראשונות, הוא בילה את הזמן הזה ביער השחור. הוא למד שפות מודרניות בקופנהגן ומשנת 1899 ואילך חי ככותב ומבקר עצמאי.

בקריירה הספרותית שלו הוא התגלה כמשורר פורה מאוד וסופר של אפוסים, בעל יכולת וירטואוזית להתמודד עם שפה וקצב. תחושתו הלאומית החזקה באה לידי ביטוי בשירתו. ררדם גם כתב פרוזה. הוא גם תרגם לדנית יצירות של רודיארד קיפלינג ואלכסנדר פושקין.

בשנות ה-20 וה-30 של המאה ה-20, הוא היה משורר מרכזי בעל נטייה שמרנית לאומנית, והקהילה הלאומית הדנית הייתה הנושא האהוב עליו. ב-1937 קיבל את , וב-1937 וב-1938 היה מועמד לפרס נובל לספרות. כמו אינטלקטואלים רבים אחרים מהימין, הוא היה מתנגד חריף לקומוניזם הסובייטי. בנו הלגו ררדם (Helgo Rørdam) היגר לפינלנד, שם השתתף כמתנדב במלחמת החורף, ונהרג בקרב נגד הסובייטים.

בשנת 1941 פרסם ררדם את השיר "ואז הגיע היום שאליו חיכינו זמן רב", שבו שיבח את מאמציו של אדולף היטלר למגר את הבולשביזם. לאחר שניסה לשווא לפרסם את השיר בעיתון "", פרסם אותו בכתב העת הנאצי לסטודנטים "אקציה אקדמית". השיר לא התקבל יפה בדנמרק תחת הכיבוש הנאצי, וררדם הפך למנודה. העובדה שלימים כתב מחווה לכריסטיאן פרדריק פון שלבורג, מנהיג הגייסות החופשיים הדנים שנפל בחזית המזרחית בשירות גרמני, לא שיפרה את העניינים. ררדם פרש למערב שלן, שם שהה מספר שנים עם חברו הצייר עד מותו ב-1946.

==כתביו==
<div style="direction: ltr;">
* Sol og Sky (1895) – "שמש ושמיים"
* Tre strænge (1897) – "שלושה מיתרים"
* Luft og land (1910) – "אוויר ואדמה"
* Fugleviser (1924) – "צופה בציפורים"
* Tale fra Skafottet (1945) – "נאום מהפיגום"
</div>

==קישורים חיצוניים==

==הערות שוליים==

קטגוריה:משוררים דנים
קטגוריה:סופרים דנים
קטגוריה:ילידי 1872
קטגוריה:נפטרים ב-1946
טיר פלסאי

טיר פלסאי (בערבית: طير فلساي ויש כותבים: طيرفلسيه; תעתיק: טיר פלסיה) הוא כפר שיעי לבנוני, בנפת צור במחוז דרום לבנון.

== מיקום וגאוגרפיה ==
הכפר שוכן בגובה 260 מטרים מעל פני הים, דרומית ועל גדת נהר הליטאני, כ־18 קילומטרים צפונית מזרחית לעיר צור, כ-30 קילומטרים מערבית לגבול ישראל (מטולה).

== אטימולוגיה ==
לפי אדוארד הנרי פאלמר משמעות השם היא מבצר הקשקשים או מטבעות קטנים שעפו משם.<ref>אצל פאלמר שם הכפר בערבית כתוב: تيرفلسيه. האות הראשונה במילה הראשונה כתובה עם ت - ת ולא עם ط - ט, כמקובל היום. יש לשער שזה ההסבר לפירוש: تير - תיר - מבצר. </ref>

== היסטוריה ==
בשנת 1881 ביקרה ביישוב משלחת של הקרן לחקר ארץ ישראל ובסיכום נכתב: "כפר בנוי מאבן; כ-250 מתואלים; בצד גבעה סמוך לפסגה, עם תאנים ואדמה מעובדת מסביב. יש שני מעיינות ובורות מים . .".

== אוכלוסייה ==
בשנת 2014 היו רשומים 2,599 בוגרים, בעלי זכות בחירה לפרלמנט הלבנוני שכתובתם הייתה בכפר. מתוכם 2,590 היו שיעים.<ref></ref>

== הערות שוליים ==

קטגוריה:לבנון: יישובים
התעמלות באולימפיאדת פריז (2024) – תרגיל הקרקע לגברים

תחרות תרגיל הקרקע לגברים באולימפיאדת פריז (2024) נערכה ב-27 ביולי וב-3 באוגוסט 2024 בהיכל הספורט פריז-ברסי, כחלק מתחרויות ההתעמלות באולימפיאדת פריז. 63 מתעמלים מ-25 מדינות (מתוך 96 מתעמלים בתחרות סך הכל) התחרו בתרגיל הקרקע בשלב המוקדמות.

ארטיום דולגופיאט מישראל זכה במדליית הכסף, לאחר שבאולימפיאדת טוקיו (2020) זכה במדליית זהב במכשיר זה. דולגופיאט הפך לספורטאי הישראלי השני שזכה בשתי מדליות אולימפיות אישיות, והראשון שעשה זאת בשני משחקים אולימפיים רצופים.

==רקע==
תחרות הקרקע התקיימה בפעם ה-22 במשחקים האולימפיים, מאז הופעתה לראשונה באולימפיאדת לוס אנג'לס (1932). תחרות הקרקע היא היחידה מבין תחרויות המכשירים הבודדים שלא התקיימה החל מהמשחקים האולימפיים הראשונים, אלא נוספה בהמשך.

==פורמט התחרות==
8 המתעמלים המובילים בשלב המוקדמות (עם מגבלה של 2 מתעמלים למדינה) התקדמו לשלב הגמר.

==לוח זמנים==
תחרות הקפיצות התרחשה לאורך יומיים: שלב המוקדמות (עבור כל תחרויות ההתעמלות לגברים) התרחש ב-27 ביולי, ושלב הגמר התרחש ב-3 באוגוסט.
{| class="wikitable" style="text-align:center"
! תאריך
! שעה
! סבב
! תת-קבוצה
|-
|rowspan="3"|27 ביולי || 11:00 || rowspan="3"|מוקדמות || תת-קבוצה 1
|-
| 15:30 || תת-קבוצה 2
|-
| 20:00 || תת-קבוצה 3
|- bgcolor=FFFACD
| 3 באוגוסט || 15:30 || גמר || –
|-
|colspan="4" align=center|
|}

==תוצאות==
===מוקדמות===

{| class="wikitable sortable" style="text-align:center"
! מקום
! מתעמל
!
!
! ענישה
! סך הכול
! תוצאה
|-
| 1
|align=right| 
| 6.6 || 8.366 ||
| 14.966 || Q
|-
| 2
|align=right| 
| 6.3 || 8.466 ||
| 14.766 || Q
|-
| 3
|align=right| 
| 6.3 || 8.300 ||
| 14.600 || Q
|-
| 4
|align=right| 
| 6.2 || 8.333 ||
| 14.533 || Q
|-
| 5
|align=right| 
| 6.5 || 8.033 ||
| 14.533 || Q
|-
| 6
|align=right| 
| 6.1 || 8.366 ||
| 14.466 || Q
|-
| 7
|align=right| 
| 6.4 || 8.066 ||
| 14.466 || Q
|-
| 8
|align=right| 
| 6.3 || 8.133 ||
| 14.433 || Q
|- bgcolor=CCCC99
| 9
|align=right| 
| 5.8 || 8.533 ||
| 14.333 || R1
|- bgcolor=CCCC99
| 10
|align=right| 
| 6.6 || 7.666 ||
| 14.266 || R2
|- bgcolor=CCCC99
| 11
|align=right| 
| 5.7 || 8.466 ||
| 14.166 || R3
|}

עתודה
העתודה לגמר תרגיל הקרקע היו:
# 
# 
# 

===גמר===
{| class="wikitable sortable" style="text-align:center"
! מקום
! מתעמל
!
!
! ענישה
! סך הכול
|- bgcolor=FFFCAF
| 
|align=right| 
| 6.6 || 8.400 ||
| 15.000
|- bgcolor=E5E5E5
| 
|align=right| 
| 6.4 || 8.566 ||
| 14.966
|- bgcolor=EECC99
| 
|align=right| 
| 6.6 || 8.333 ||
| 14.933
|-
| 4
|align=right| 
| 6.2 || 8.333 ||
| 14.533
|-
| 5
|align=right| 
| 6.3 || 8.200 ||
| 14.500
|-
| 6
|align=right| 
| 6.3 || 8.166 ||
| 14.466
|-
| 7
|align=right| 
| 6.2 || 8.233 || 0.100
| 14.333
|-
| 8
|align=right| 
| 6.1 || 8.133 || 0.300
| 13.933
|}

==ראו גם==
* התעמלות באולימפיאדת פריז (2024)
* התעמלות במשחקים האולימפיים
* התעמלות מכשירים במשחקים האולימפיים

==הערות שוליים==

קטגוריה:התעמלות באולימפיאדת פריז (2024)
קטגוריה:ענפי ספורט באולימפיאדת פריז (2024)
2024 קרקע גברים
אנזו לה פי

אנזו לה פי (בצרפתית: Enzo Le Fée; נולד ב-3 בפברואר 2000) הוא כדורגלן צרפתי המשחק בעמדת הקשר ברומא.

==קריירת מועדונים==
לה פי החל את קריירת הכדורגל שלו באקדמיית הנוער של קריאדו, לפני שעבר לאקדמיית הנוער של לוריאן בגיל שמונה. ב-13 בנובמבר 2018, הוא חתם על חוזה בקבוצה הבוגרת של המועדון. את משחק הבכורה שלו במדי לוריאן במסגרת ליגת המשנה הצרפתית רשם בתיקו המאופס מול סושו ב-10 במאי 2019.

לאחר ארבע עונות בשורות לוריאן, שבהם גם הספיק לזכות באליפות ליגת המשנה בעונת 2019/20, הוא עבר ב-7 ביולי 2023 לסטאד רן. משחקו הראשון במדי רן בליגת העל הצרפתית התקיים ב-13 באוגוסט, משחק שהסתיים בניצחון ביתי 1–5 על מץ.

לאחר עונה בודדת בשורותיה של רן, ב-10 ביולי 2024, הוא ביצע את מעברו לסרייה א' לקבוצה מבירת איטליה, רומא וחתם על חוזה לחמש שנים.

==תארים==
;לוריאן
* אליפות ליגת המשנה הצרפתית (1): 2019/20

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני לוריאן
קטגוריה:כדורגלני סטאד רן
קטגוריה:כדורגלני רומא
קטגוריה:כדורגלנים צרפתים באולימפיאדת טוקיו (2020)
קטגוריה:ספורטאים צרפתים באיטליה
קטגוריה:צרפתים שנולדו ב-2000
לחיות (שיר של קורין אלאל)

"לחיות" הוא סינגל שהוקלט על ידי הזמרת הישראלית קורין אלאל. את השיר הוציאה בדצמבר 1996 לאור חברת התקליטים NMC כסינגל הראשון מתוך אלבומה השישי של הזמרת, "כשזה עמוק".

== על השיר ==
"לחיות" נכתב והולחן על ידי מירי פיגנבוים ואלאל בהתאמה. על הפקתו המוזיקלית היה ערן צור אחראי. השיר מבטא רצון עז לקשר פשוט ואמיתי, המנוגד לחוויות שליליות וכאבים רגשיים של הדוברת מעברה. היא מתארת את הדברים שאינם רוצה בהם: רגעים של שטות וחוסר משמעות, ים סוער בלי יציבות, אבק דרכים שמסתיר את הדרך, שתיקה מפחד ותחושת בערה בלתי פוסקת. כל אלה הם סמלים לאירועים קשים מעברה המפריעים לה לחוות אהבה ולחיות חיים שלווים ומלאים.

הדוברת מבקש אהבה פשוטה ואמיתית, שתאפשר לה לחיות ולא למות מבחינה רגשית. היא רוצה לחוות שמחה ותחושת חום, לא שקיעות כשהשמש עדיין זורחת ולא לדעת למה הטוב הופך לרע. היא מבקשת לא להיות לבד במיטה קרה, אלא להיות בחברת מישהו שאוהב אותה. השיר כולו משדר כמיהה לקשר משמעותי ויציב, שבו הדוברת תוכל לחיות בצורה מלאה ואוהבת.

== עטיפה ==
לסינגל לא הוכנה עטיפה משלו. אולם במקביל אליו פורסמה גרסת הרמיקסים שלו, לה הופקה עטיפה משלה. רק התמונה בצבע ירוק עם אפקט טשטוש וצורת דמות מעורפלת. בחלק העליון יש לוגו האלבום "כשזה עמוק", שני חצאי סהר בצבע שחור על רקע לבן ושחור. הכיתוב המרכזי מציג את שמה של קורין אלאל, את שם השיר, "לחיות", ו"גרסאות רמיקס" בסוגריים.

בהמשך מופיעים שמות הרמיקסים: "דאנס רמיקס" ו"קלאב רמיקס", כאשר אלי אברמוב אחראי על הראשון ודי. ג'יי ג'אז על השני.

== הצלחה מסחרית ==
ב-8 בדצמבר 1996 הוצג "לחיות" כמועמד לכניסה למצעד הפזמונים השבועי של רשת ג'. בשבוע שלאחר מכן נכנס לדירוג במקום העשירי. ב-12 בינואר 1997 עלה למקום הראשון – שם שהה שלושה שבועות רצופים. לבסוף, ב-23 בפברואר יצא מטבלת הדירוג השבועי לאחר תשעה שבועות צעידה רצופה.

== מיקומי שיא ==

== הערות שוליים ==

קטגוריה:שירי 1996
קטגוריה:סינגלים מ-1996
קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי מירי פיגנבוים
קטגוריה:שירים שהולחנו על ידי קורין אלאל
קטגוריה:שירים שהופקו על ידי ערן צור
קטגוריה:סינגלים שהגיעו למקום הראשון בישראל
קטגוריה:סינגלים בהוצאת NMC יונייטד אנטרטיינמנט
המרה (אלה)

במיתולוגיה היוונית, המרה (יוונית עתיקה: Ἡμέρα) היא האנשה של היום. לפי הסיודוס, היא הייתה בתם של ארבוס (חושך) וניקס (לילה), ואחותו של אתר. למרות שהן ישויות נפרדות בתאוגוניה של הסיודוס, המרה ואאוס (שחר) זוהו לעיתים קרובות זו עם זו.

== במיתולוגיה ==
לפי התאוגוניה של הסיודוס, המרה עזבה את טרטרוס בדיוק כשניקס (לילה) נכנסה אליו; כשהמרה חזרה, ניקס עזבה אותו:

== פולחן ==
בעוד שיש מעט עדויות לכך שהמרה קיבלה פולחן בימי קדם, עדויות ארכאולוגיות הוכיחו את קיומו של מקדש קטן להמרה והליוס, אל השמש, באי קוס.<ref></ref>

==קישורים חיצוניים==

== הערות שוליים ==

קטגוריה:האנשה במיתולוגיה היוונית
קטגוריה:אלים יווניים קדומים
עמוס גולדברג

עמוס גולדברג (נולד ב-1966) הוא היסטוריון ישראלי, פרופסור חבר בחוג להיסטוריה של עם ישראל ויהדות זמננו באוניברסיטה העברית בירושלים ועמית במכון ון ליר בירושלים. <ref></ref> עוסק בחקר השואה וזכרה, ומתמקד בהיסטוריה תרבותית וספרותית של היהודים בתקופת השואה, חקר הטראומה, ההיסטוריוגרפיה של השואה והתפתחות זיכרון השואה בעידן הגלובלי.

==ביוגרפיה==
את כל שלושת תאריו האקדמיים קיבל באוניברסיטה העברית בירושלים. את הפוסט-דוקטורט עשה באוניברסיטת קורנל ובאוניברסיטת בן-גוריון בנגב. בשנים 2007–2014 היה עורך משותף של כתב העת "דפים לחקר השואה". בשנים 2016–2018 עמד בראש חוג להיסטוריה של עם ישראל ויהדות זמננו של האוניברסיטה העברית בירושלים.

גולדברג מתח ביקורת על הדרך בה הברית הבינלאומית לזיכרון השואה מגדירה אנטישמיות, ואמר עליה כי "הפכה לכלי להשתיק כל ביקורת על הפוליטיקה הישראלית, הפכה לכלי להשתיק את חופש הביטוי". במקום זאת, הוא תומך בהצהרת ירושלים על אנטישמיות. <ref></ref>

גולדברג טען כי פעולותיה של ישראל במהלך מלחמת ישראל-חמאס ב-2024 מגיעות לכדי רצח עם.

==פרסומים==
* טראומה בגוף ראשון: כתיבת יומנים בתקופת השואה, מאת עמוס גולדברג. אור יהודה: כתר זמורה ביתן דביר והוצאת הקשרים של אונ' בן-גוריון, 2012
* בשיר בשיר ועמוס גולדברג (עורכים), השואה והנכבה: זיכרון, זהות לאומית ושותפות יהודית ערבית, תל אביב: מכון ון ליר והוצאת הקיבוץ המאוחד 2015.
<div class="mw-content-ltr">
* 
* <ref></ref><ref></ref><ref></ref>
* 
</div>

==קישורים חיצוניים==
* [https://en.jewish-history.huji.ac.il/people/amos-goldberg Prof. Amos Goldberg], באתר האוניברסיטה העברית בירושלים
* [https://www.ushmm.org/research/about-the-mandel-center/all-fellows-and-scholars/amos-goldberg Dr. Amos Goldberg], באתר של מוזיאון ארצות הברית לזכר השואה

==הערות שוליים==

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:היסטוריונים ישראלים
קטגוריה:חוקרי השואה
קטגוריה:סגל האוניברסיטה העברית בירושלים
קטגוריה:ישראלים שנולדו ב-1966
קלוד דלווינקור

קלוד אטיין אדמון מארי פייר דלווינקור (בצרפתית: Claude Étienne Edmond Marie Pierre Delvincourt, 12 בינואר 1888 - 5 באפריל 1954), היה פסנתרן ומלחין צרפתי.

== ביוגרפיה ==
דלווינקור נולד בפריז, בן לפייר דלווינקור ומרגריט פורה.

הוא למד בקונסרבטואר של פריז, תחילה אצל לאון בלמן ואחר אצל אנרי ביסר בן המאה. כמו כן למד קונטרפונקט ופוגה אצל ז'ורז' קוסאד והלחנה אצל שארל-מארי וידור. בשנת 1911 ושוב בשנת 1913 זכה בפרס רומא (בזכיה השנייה חלק עם לילי בולאנז'ה) אך ב-1915 נפצע קשה במלחמת העולם הראשונה.

בשנת 1932 התמנה למנהל הקונסרבטואר בוורסאי וב-1940 למנהל הקונסרבטואר של פריז, לאחר פרישתו של אנרי ראבו.

בשנות הכיבוש הגרמני, אולץ דלווינקור ליישם את חוקי הגזע של ממשלת וישי 
בקונסרבטואר ולהרחיק פרופסורים וסטודנטים יהודים, אך הצליח, בעזרת אחייניתו של מורו לשעבר, מארי לואיז בלמן, למנוע גיוס של סטודנטים רבים לעבודות כפייה (חוק מ-16 בפברואר 1943). הוא קיבץ את הנגנים הצעירים אל תזמורת צוערי הקונסרבטואר ושכנע את השלטונות הגרמניים, שבכך הם ממלאים את חובתם. במקביל, הצטרף דלווינקור לחזית המוזיקאים הלאומית 
(Front National des Musiciens). לא זו בלבד, "הוא עשה כל שביכולתו לגונן על להקתו, מעולם לא דרש מסמכים ותמיד השתדל להסתיר סטודנטים לא-חוקיים," והצליח להציל סטודנטים רבים, בצל איום הגסטאפו. בסופו של דבר, נאלץ להיעלם עד תום הכיבוש הצבאי. 

דלווינקור מת ב-5 באפריל 1954, כשכיהן כמנהל הקונסרבטואר, מפציעה שנגרמה לו מתאונת דרכים באורבטלו, איטליה. העוגבר הנודע מרסל דופרה החליף אותו כמנהל הקונסרבטואר.

== קישורים חיצוניים ==

* [https://www.google.com/search?client=firefox-b-d&q=Claud+Delvincourt#fpstate=ive&ip=1&vld=cid:ae389fb3,vid:z-fayqkTNHE,st:0 יוטיוב, דלווינקור, קטע לסקסופון ופסנתר]
* [https://www.google.com/search?client=firefox-b-d&q=Claud+Delvincourt#fpstate=ive&ip=1&vld=cid:a42c6102,vid:cH1r4MEfOrI,st:0 יוטיוב, קלוד דלווינקור, פסנתר, רנה בנדטי, כינור, "Danceries" Rondo, Bourree, Basquaise, Louisiana, Farandole · Comments1.]
* [https://www.rrauction.com/auctions/lot-detail/32102210356674-claude-delvincourt דף תוווים מיצירה של דלווינקור, הודעה על מכירה פומבית מ-2010]

==הערות שוליים==

קטגוריה: פסנתרנים צרפתים
קטגוריה:מלחינים צרפתים
קטגוריה:מורים למוזיקה
השר הראשון של ויילס

השר הראשון של ויילס (בולשית: Prif Weinidog Cymru) הוא ראש ממשלת ויילס ומגן החותם הוולשי. השר הראשון יושב בראש הקבינט הוולשי ואחראי בעיקר לגיבוש, פיתוח והצגה של מדיניות ממשלת וולשית. תפקידים נוספים של השר הראשון כוללים קידום וייצוג רשמי של ויילס, מבית ומחוץ, ואחריות לעניינים חוקתיים, בהתאם לסמכויות הממשלה הוולשית.

השר הראשון הוא חבר הפרלמנט הוולשי (הסנד), הנבחר על ידי הפרלמנט, לפני שמונה רשמית על ידי המונרך. חברי הקבינט הוולשי ושרים זוטרים של הממשלה הוולשית, כמו גם קציני משפט, מתמנים על ידי השר הראשון. כראש הממשלה הוולשית, השר הראשון אחראי ישירות לפרלמנט על מעשיהם ועל פעולות הממשלה הוולשית. המשרד הראשי של השר הראשון נמצא בבית הוול (Tŷ Hywel; על שם הוול ד'ה), אשר צמוד לבניין הפלמנט בקרדיף ביי.<ref></ref> משרד נוסף נמצא בבנייני קראון, פארק קת'ייס, קארדיף, המהווה את מטה הממשלה הוולשית.

השרה הראשונה המכהנת של ויילס היא אלינד מורגן, היא מונתה רשמית לתפקיד על ידי הפלמנט הוולשי ב-6 באוגוסט 2024, כאשר המלך צ'ארלס השלישי אישר את המינוי עוד באותו היום.<ref></ref><ref> https://www.bbc.co.uk/news/articles/cq5dd7y9vqxo</ref>

== תפקיד ==
השר הראשון וון גטינג במעמד הצגת הקואליציה שלו, [[21 במרץ 2024.]]
בית הוול, משכן הממשלה הוולשית הצמוד לבית הסנד (הפרלמנט הוולשי).
על פי ההסדרים בחוק ממשלת ויילס משנת 1998, תפקידים ביצועיים מוענקים להפרלמנט הוולשי ולאחר מכן מואצלים בנפרד לשר הראשון ולשאר שרי הקבינט לפי הצורך.<ref></ref>

עד לחוק ממשלת ויילס משנת 2006, אלו היו האצלות סמכויות של ממשלת בריטניה. אולם מאז נכנס החוק לתוקף במאי 2007, השר הראשון מונה על ידי המונרך ומייצג את הכתר בוויילס.<ref></ref> למרות שבאופן מעשי ההבדל הוא לא ניכר, זה היה שינוי סמלי עצום, שכן לראשונה ראש הממשלה בוויילס מתמנה על ידי הכתר בעצת הנציגים הנבחרים של העם הוולשי.

השר הראשון ממנה את הממשלה הוולשית, כולל השרים, סגני השרים ואת היועץ הכללי לוויילס, זאת באישור הכתר הבריטי.<ref name=":3"><cite class="citation web cs1" data-ve-ignore="true">[https://law.gov.wales/constitution-and-government/law-making-wales/welsh-government "Welsh Government | Law Wales"]. </cite></ref> תוחמי האחריות של השר הראשון כוללים ביסוס ותיאום מדיניות, אחריות לפעילות הקבינט והממשלה הוולשית ויחסי ויילס עם שאר הממלכה המאוחדת, אירופה ושאר העולם.

== השרים הראשונים של ויילס ==
{| cellspacing="0" class="wikitable" style="width:60%;"
!rowspan="2"| תמונה
!rowspan="2"| שם
!colspan="2"| תקופת כהונה
!rowspan="2"; colspan="2"| מפלגה
|-
! התחלה
! סיום
|-
 אלין מייקל (נולד 1943)
| 12 במאי 1999
| 9 בפברואר 2000
| bgcolor="	#ff5555" |
| לייבור
|-
 רודרי מורגן (1939-2017)
| 9 בפברואר 2000
| 10 בדצמבר 2009
| bgcolor="	#ff5555" |
| לייבור
|-
 קרווין ג'ונס (נולד 1967)
| 10 בדצמבר 2009
| 12 בדצמבר 2018
| bgcolor="	#ff5555" |
| לייבור
|-
 מארק דרייקפורד (נולד 1954)
| 12 בדצמבר 2018
| 20 במרץ 2024
| bgcolor="	#ff5555" |
| לייבור
|-
 וון גטינג (נולד 1974)
| 20 במרץ 2024
| 5 באוגוסט 2024
| bgcolor="	#ff5555" |
| לייבור
|-
 אלינד מורגן (נולדה 1967)
| 6 באוגוסט 2024
| מכהנת
| bgcolor="	#ff5555" |
| לייבור
|-
|}

==קישורים חיצוניים==
* 

* 

==הערות שוליים==

קטגוריה:ויילס: פוליטיקה
קטגוריה:ראשי ממשלות לפי מדינה
קטגוריה:הפרלמנט הוולשי
Bye Bye Bye

"Bye Bye Bye" הוא שיר של להקת הבנים האמריקאית אן סינק, מתוך אלבום האולפן השלישי שלהם, No Strings Attached. הוא יצא לאור ב-17 בינואר 2000, כסינגל המוביל מתוך האלבום.<ref></ref>

השיר היה להצלחה מסחרית, והגיע בשיאו למקום הרביעי במצעד הבילבורד הוט 100, ולעשירייה הפותחת בכל מדינה בה נכנס למצעד. השיר קיבל מועמדות לפרס גראמי בשנת 2001, בקטגוריית "הקלטת השנה".

ב-2024, זכה השיר להצלחה מחודשת לאחר שנכלל בסרט "דדפול & וולברין" של היקום הקולנועי של מארוול.<ref></ref><ref></ref>

== רקע ופיתוח ==
"Bye Bye Bye" נכתב והופק על ידי קריסטיאן לונדין וג'ייק שולצה, כחלק מ-Cheiron Productions, עם כתיבה נוספת של אנדראס קרלסון. לונדין ציין כי השיר היה "מונע לחלוטין על ידי ההפקה".<ref name="hitquarters.com"></ref> קרלסון כתב את מילות השיר בזמן שעשה מבחן נהיגה בסטוקהולם.<ref name="ET20"></ref> השיר נועד במקור להיות מוקלט על ידי להקת הבנים האנגלית פייב, אך הם דחו אותו מכיוון שרצו להפוך ללהקת ראפ.<ref></ref> קרלסון נזכר שאחד מחברי הלהקה מיד קרא לאבטחה שלו ועזב לשדה התעופה.<ref name="ET20" /> הפזמון של השיר נכתב במקור כראפ, כאשר פייב חששו שהם יתחרו מול אמינם.<ref name="NPR"></ref> השיר נוצר גם כתגובה לשירים מובילים של להקות בנות כמו "No Scrubs" של TLC ו-"Bills, Bills, Bills" ו-"Bug a Boo" של דסטיניז צ'יילד, שנחשבו ל"השמצת גברים".<ref></ref>

לפני פרסומו הרשמי, אן סינק ביצעו את "Bye Bye Bye" בטקס פרסי הרדיו ב-28 באוקטובר 1999,<ref name="WhyWhyWhy"></ref> בקונצרט התרמה של LIFEbeat למען חולי איידס בניו יורק ב-1 בדצמבר 1999,<ref></ref> ובתוכנית "The Rosie O'Donnell Show" בערב חג המולד בשנת 1999.<ref name="WhyWhyWhy" /> השיר יצא ב-17 בינואר 2000,<ref name="usrel"></ref> אם כי הוא לא היה זמין כסינגל מסחרי על מנת להגביר את הביקוש לאלבום האולפן של אן סינק משנת 2000, "No Strings Attached". חברת התקליטים ג'ייב רקורדס חששה ש-"Bye Bye Bye" פורסם מוקדם מדי ביחס לאלבום, מה שגרם להם לשקול הוצאת סינגל שני כדי לשמר את העניין.<ref name="WhyWhyWhy" />

== הצלחה מסחרית ==
השיר נכנס למצעד בילבורד הוט 100 במקום ה-42, בשבוע של 29 בינואר 2000, והגיע לעשירייה הפותחת בשבוע של 4 במרץ. השיר נשאר בעשירייה הפותחת עד 20 במאי 2000, למשך 12 שבועות. הסינגל הגיע בשיאו למקום הרביעי, באפריל 2000, בו שהה כשבועיים רצופים. במצעד 40 שירי המיינסטרים, השיר הגיע למקום הראשון ב-4 במאי 2000, ונשאר בראש המצעד למשך 10 שבועות. השיר הגיע לראש המצעדים באוסטרליה וניו זילנד, ולמקום השלישי בממלכה המאוחדת. בשבוע של 24 במרץ 2014, נכנס השיר מחדש למצעד הסינגלים הניו זילנדי, בו הגיע למקום ה-14.

ב-2024, בעקבות הכללתו בפתיח של הסרט "דדפול & וולברין" של היקום הקולנועי של מארוול, זכה השיר להצלחה מחודשת ונכנס מחדש למצעדים שונים, בהם בילבורד הוט 100, בו נכנס מחדש למקום ה-44.

== שימוש נוסף ==
השיר מופיע בסרט אקס-מן 2 מ-2003, בסרט טיל אדום מ-2021, בפרק ה-11 בעונה השנייה של טד לאסו, ובסצנת הפתיחה של הסרט דדפול & וולברין מ-2024.<ref></ref><ref></ref><ref></ref>

== מיקומי שיא ==

=== מצעדי סוף שנה ===

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2000
קטגוריה:סינגלים מ-2000
קטגוריה:שירי אן סינק
קטגוריה:שירים באנגלית
קטגוריה:שירים על פרידה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת ג'ייב רקורדס
עמנואל פיליפ

עמנואל לורנץ פיליפ (באנגלית: Emanuel Lorenz Philipp; ) היה פוליטיקאי אמריקאי מוויסקונסין, איש המפלגה הרפובליקנית, שכיהן כמושל ויסקונסין ה-23 בשנים 1915–1921.
==ראשית חייו==
עמנואל פיליפ נולד בעיירה הוני קריק שבוויסקונסין כבנם של סבינה (לבית לודוויג) ולוצי פיליפ, שניהם מהגרים משווייץ. הוא התחנך בבתי ספר מקומיים ועבד כמפעיל טלגרף ברכבת בעיר בארבו שבוויסקונסין לפני שהיה למפעיל טלגרף וסוכן עבור חברת הרכבות שיקגו וצפון המערב בעיר לודי.

פיליפ עבד גם עבור המערכת הטרנס-יבשתית גולד וכמנהל במבשלת הבירה שליץ.

ב-1887 נשא פיליפ לאישה את ברתה שווקה, ולשניים נולדו שלושה ילדים. בנם, סיירוס ל. פיליפ, שימש כיושב ראש המפלגה הרפובליקנית בוויסקונסין.

בעת שהיה מנהל בחברת עצים במיסיסיפי בשנים 1894–1902, ייסד פיליפ שטח גלילי בשם פיליפ במחוז טאלאהאצ'י שבמיסיסיפי. ב-1903 הוא רכש את חברת יוניון להובלה בקירור בסנט לואיס, וארגן אותה מחדש כחברת יוניון להובלה בקירור של ויסקונסין לאחר שעבר למילווקי.
==קריירה פוליטית==
פיליפ החזיק בכמה משרות פוליטיות בוויסקונסין. הוא שירת יחד עם רוברט לה פולט כיושב ראש הוועידה של מחוז מילווקי, לפני שנקלע עמו לחילוקי דעות בנוגע לפיקוח על הרכבות. בשנים 1909–1914 הוא היה נציב משטרת מילווקי.

כאיש האגף השמרני של המפלגה הרפובליקנית, כתב פיליפ, יחד עם אדגר ורלוק ב-1910 את הספר "רפורמה פוליטית בוויסקונסין: סקירה היסטורית של נושאי הבחירות המקדימות, המיסוי והפיקוח על הרכבות".

==מושל ויסקונסין==
ב-1914 נבחר פיליפ כמועמד הרפובליקנים למשרת מושל ויסקונסין. הוא ניצח בבחירות הכלליות של אותה שנה ונבחר לשתי תקופות כהונה נוספות. הוא כיהן כמושל ויסקונסין ה-23 בשנים 1915–1921.

במלחמת העולם הראשונה הואשם פיליפ על כך שהחזיק בנאמנות כפולה לארצות הברית ולקיסרות הגרמנית, זאת בשל התנגדותו הפוליטית למלחמה. בתקופת כהונתו כמושל חוותה ויסקונסין את עלייתה של סיעת המתנגדים לאמריקאים ממוצא גרמני, שכונו "היפר-פטריוטים". הוא המשיך והצליח להיאבק בהיסטריה האנטי-גרמנית במדינה.
==שנותיו האחרונות==
לאחר תום כהונתו כמושל, שב פיליפ לעסקיו הפרטיים. הוא ניהל שתי חוות לדוגמה והיה חבר במועצת המנהלים של אוניברסיטת מרקט.

עמנואל פיליפ נפטר במילווקי ב-15 ביוני 1925, בגיל 64. הוא נטמן בבית הקברות פורסט הום שבעיר.
== לקריאה נוספת ==
<div style="direction: ltr;">
* [https://archive.org/details/biographicaldire0004unse/page/1742/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1743-1745
</div>

==קישורים חיצוניים==

* [https://www.nga.org/governor/emanuel-l-philipp/ עמנואל פיליפ] באתר אגודת המושלים הלאומית 
* [https://politicalgraveyard.com/bio/philadelph-phill.html#041.12.25 עמנואל פיליפ] באתר The Political Graveyard 
* 

==הערות שוליים==

קטגוריה:מושלי ויסקונסין
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1861
קטגוריה:אמריקאים שנפטרו ב-1925
ביאטריס סוזה

ביאטריס רודריגס דה סוזה (בפורטוגזית: Beatriz Rodrigues de Souza; נולדה ב-20 במאי 1998) היא ג'ודוקא ברזילאית המתחרה בקטגוריית המשקל 78+ ק"ג. סוזה היא זוכת מדליית הזהב באולימפיאדת פריז (2024).

==ביוגרפיה וקריירה==

ביאטריס רודריגס דה סוזה נולדה ב-20 במאי 1998 באיטרירי, סאו פאולו. היא הבת של יוצא הצבא והג'ודוקא לשעבר, פוסדוניו חוסה דה סוזה נטו.

המדליה הראשונה שלה בענף הג'ודו הייתה באליפות הפאן-אמריקאית 2017, שהתקיימה בפנמה סיטי, שם היא זכתה במדליית זהב.

באולימפיאדת פריז (2024), היא ניצחה את רז הרשקו בגמר וזכתה במדליית הזהב, שהייתה הראשונה של ברזיל בקטגוריית המשקל של 78 ק"ג ומעלה, כששרה מנזס שימשה כמאמנת שלה. בנוסף, היא הוסיפה למאזן המדליות שלה גם מדליית ארד באולימפיאדה זו כאשר נבחרתה גברה על נבחרת הג'ודו האיטלקית במסגרת תחרות הנבחרות המעורבות.

==זכיות בתחרויות מהסבב העולמי==

{| class="wikitable"
! שנה
! קטגוריה
! עיר
! מדינה
|-
| 2019
| גראנד סלאם
| ברזיליה
| 
|-
| 2021
| גראנד סלאם
| אבו דאבי
| 
|-
| 2023
| גראנד סלאם
| באקו
| 
|-
| 2024
| גראנד פרי
| לינץ
| 
|}

==קישורים חיצוניים==

==הערות שוליים==

קטגוריה:ג'ודוקא ברזילאים
קטגוריה:אלופות עולם בג'ודו
קטגוריה:ג'ודוקא באולימפיאדת פריז (2024)
קטגוריה:ג'ודו: מדליסטים אולימפיים
קטגוריה:אלופים אולימפיים מברזיל
קטגוריה:ילידות 1998
ארנון רוזנטל

ארנון רוזנטל (באנגלית: Arnon Rosenthal, נולד ב-1959) הוא ביולוג, מדען מוח, ממציא ויזם ישראלי-אמריקאי בתחום הביוטכנולוגיה.

==קורות חיים==
===תחילת דרכו===
ארנון רונזטל נולד בישראל ב-1956. ב-1985 סיים לימודי דוקטורט בביולוגיה באוניברסיטה העברית בירושלים. בהמשך תחת הדרכתו של דייוויד ו. גודל עשה לימודי פוסט-דוקטורט בחברת Genentech Inc שבה עבד בשנים 1985–2001.

===המשך הקריירה המדעית והעסקית===
בחברת Genentech חקר רוזנטל במיוחד את מנגנון הישרדותם והתפתחותם של הנוירונים במצבים נורמליים ובמצבי חולי תוך התמקדות בנוירונים הדופמינרגיים.
החל מ-1988 כמדען של החברה והחל מ-1992 במדען בכיר.
עם מרי היינס ובעלה, מרק טיסייה-לאבין גילה רוזנטל שתאים עובריים של עכברים בשלב מוקדם ("תאי רצפה-צלחת") יכולים לשדל נוירונים בלתי בשלים לא מובחנים להפוך לנוירונים דופמינרגיים.
בשנת 2001 הקים רוזנטל ואחרים את חברת Rinat Neuroscience
ופעל בה כחוקר, יושב ראש שלה, מדען ראשי וחבר במועצת המנהלים שלה. בראשותו חברת רינת הצטיינה במחקרים במדעי המוח. החברה פיתחה תרופות חדשות למחלת אלצהיימר, השמנת יתר, כאבים וטרשת נפוצה.
ב-2006 חברת Rinat נרכשה תמורת חצי מיליארד דולר על ידי חברת פייזר.
רוזנטל המציא ופיתח את התרופות טנזומאב לכאבים, פרמנזומאב למיגרנה (שהייתה חלק ממהפכה בטיפול במחלה זו), התרופה פונזומאב למחלת אלצהיימר וויסמודגיב נגד סרטן העור מסוג קרצינומה של תאי בסיס.

בהמשך יחד עם בן בארס וג'ון וולף הקים רוזנטל את החברה Annexon
שפיתחה ב-2011 תרופות נוגדות מערכת המשלים, לטיפול בנוירופתיות האוטואימוניות ולמחלות ניווניות של העיניים.
ב-2007 בארס ורוזנטל גילו את תפקיד החלבון C1q ממערכת המשלים באבדן הסינפסות וניוון מערכת העצבים. החלבון C1q גורם לנזק רקמתי גם במחלות אוטואימוניות המתווכות על ידי נוגדנים. ב-2014 החברה שבניהולם יצרה את התרופה ANX005 i נוגדן IgG4 חד שבטי, מותאם לאדם, הניתן בערוי תוך ורידי במחלות עיניים, מחלת הונטינגטון, תסמונת גיין-בארה, נוירופתיה אוטואימונית.
ב-2013 נמנה רוזנטל גם עם מייסדי חברת Alector המפתחת תרופות בעלות מנגנון נוירואימונולוגי בתחום הטיפול בדמנציה ומחלות ניווניות של מערכת העצבים
חוקרי חברת Alector שבניהולו פיתוח את התרופה Erivedge נגד סרטן.
רוזנטל כיהן, בין השאר כפרופסור אורח בחוג לאנטומיה של אוניברסיטת קליפורניה בסן פרנסיסקו.

ארנון רוזנטל כתב מעל 100 פרסומים מדעיים, בז'ורנלים בעלי יוקרה בעולם המדעי, וכמו כן רשם מעל 380 פטנטים ויישומים חדשים.

==קישורים חיצוניים==
*[https://www.biotechtv.com/post/alector-february-15-2024 סרטון ריאיון עם ארנון רוזנטל על המנגנונים האוטואימוניים במחלות ניווניות של מערכת העצבים BIOTECH TV]

==הערות שוליים==

קטגוריה:בעלי תואר דוקטור מהאוניברסיטה העברית בירושלים
קטגוריה:ביולוגים ישראלים
קטגוריה:ביולוגים יהודים אמריקאים
קטגוריה:יזמים אמריקאים
קטגוריה:יזמים ישראלים
קטגוריה:יזמים יהודים
קטגוריה:מדעני מוח יהודים אמריקאים
קטגוריה:מדעני מוח ישראלים
קטגוריה:ממציאים ישראלים
קטגוריה:ממציאים יהודים
קטגוריה:ממציאים אמריקאים
קטגוריה:מפתחי תרופות
ואל גסט

ולמונד מוריס גרוסמן (באנגלית: Valmond Maurice Grossman; 11 בדצמבר 1911 – 10 במאי 2006) היה במאי קולנוע תסריטאי ומפיק בריטי.

==ביוגרפיה==
גסט החל את הקריירה שלו כשחקן תיאטרון ובמיני תפקידים בסרטי קול בריטיים מוקדמים. במקביל הוא ניהל לבדו את משרדי העיתון "הוליווד ריפורטר" בלונדון. פגישה עם הבמאי הצרפתי הובילה אותו לכתוב תסריטים עבור סרטי . הבמאי של סרטים אלה היה בדרך כלל ורנל. בתחילת שנות ה-40 של המאה ה-20 החל ליצור סרטים קצרים עבור משרד ההסברה הבריטי. בין השנים 1954–1960 עבד בחברת .

ב-1960 היה מועמד בשתי קטגוריות לפרס באפט"א לקולנוע על הסרט "" (1959) וב-1961 על " (1960). לבסוף, ב-1962 זכה בפרס באפט"א לתסריט הטוב ביותר עבור "".

ב-1967 היה מבמאי הסרט "קזינו רויאל", מסדרת סרטי ג'יימס בונד.

ב-1954 התחתן עם השחקנית , והיה נשוי לה עד למותו במאי 2006.

==קישורים חיצוניים==

==הערות שוליים==

קטגוריה:בריטים שנולדו ב-1911
קטגוריה:בריטים שנפטרו ב-2006
מוניב סאבא

מוניב סאבא (בערבית: منيب سابا; נולד ב-22 באפריל 1974) הוא ראש המועצה המקומית עספיא.

==ביוגרפיה==
נולד לזידאן ועד'יה וגדל בעספיא. ולו חמישה אחים ואחות. למד בבית ספר יסודי עספיא ובבית ספר תיכון אורט רונסון.

בשנת 1992 התגייס לצה"ל ושירת כלוחם בחטיבת גולני. לאחר מכן התגייס לשירות קבע במשטרה ליחידת משמר הגבול במשך 13 שנים במהלכם הקים פלגה חדשה ושירת במגוון תפקידים עד למפקד פלגה.

בשנת 2008 חזר שוב לצבא ושירת במשך כעשור בחיל מודיעין, במהלך השירות זכה בשני עיטורי אומץ וצל״ש מפקד האוגדה ממפקד אוגדת איו"ש גדי איזנקוט על פעילותו, בשנת 2019 השתחרר מצה"ל בדרגת רב סרן.

בשנת 2020 החל לעבוד במשרד ראש הממשלה כפרויקטור.

בבחירות ב-2024 התמודד לראשות המועצה מול שלושה מועמדים ח'יר כיוף, ראיד מנסור ובהיג' מנסור וניצח את ראש המועצה המכהן בהיג' מנסור עם 41.51% לעומת 39.51% למנסור. 

סאבא בעל תואר ראשון ושני במדעי המדינה מאוניברסיטת חיפה.
הוא נשוי לרובא ואב לארבעה. מתגורר בעספיא.

==קישורים חיצוניים==
*
*
*
* [https://www.isifya.co.il/he/mayor/ מוניב סאבא], באתר מועצה מקומית עספיא

==הערות שוליים==

קטגוריה:ראשי מועצת עספיא
קטגוריה:פוליטיקאים דרוזים ישראלים
קטגוריה:בוגרי אוניברסיטת חיפה
קטגוריה:ישראלים שנולדו ב-1974
פוריכיטיס נוטטוס

פוריכיטיס נוטטוס (שם מדעי: Porichthys notatus) הוא מין של דג גרם ממשפחת הקרפדגיים, החי במימי מזרח האוקיינוס השקט בטווח שבין העיר סיטקה שבאלסקה עד לבאחה קליפורניה.

==מאפיינים==
דג זה מגיע לאורך של עד 38 ס"מ. צבעו חום-זית עד אפור ומעט סגלגל בגוונים מתכתיים והצידיים צהבהבים-זהובים. הראש כהה אך ישנו כתם לבן מתחת העיניים הגדולות. הדג בעל סנפירי חזה רחבים ורעמת סנפיר גבית נמוכה בעוד הזנב צר אך בעל סנפירים בשרניים. ראשו עגלגל והוא בעל לסתות ארוכות וחזקות העוזרות לחטוף טרף עובר ביעילות. דג זה גם מפיק ביולומינסנציה מתאים מתחת לראשו.

דג זה שוכן לרוב על קרקעית הים באזורים חוליים ובוציים עד לעומק 366 מטרים. הוא מומחה להסוואה באמצעות היקברות בחול תוך שראשו נשאר לצפות בטרף חולף. דג זה ליילי בעיקרו וביום הוא נח על הקרקעית. הטרף שלו מורכב מדגים קטנים וסרטנים החולפים מעליו, אותם הוא חוטף בלסתותיו החזקות.

בעונת הרבייה דג זה מתקרב לאזור הגאות והשפל בקרבת החוף, שם הזכר מכין קן לנקבה ואז קורא לה באמצעות דחיפת שלפוחית השחייה שלו בעוצמה רבה מה שעוזר לו למשוך נקבות וגם להרתיע יריבים מקרבה לטריטוריה שלו. הנקבות גם מתקשרות כך אך על ידי צליל קצר בהרבה. למעשה הדג כל כך קולני שלהקות דגים מתרבים נשמעים לאורך החופים שבין וושינגטון לסן פרנסיסקו ושאר קליפורניה, בה אנשים חיים על סירות מתעוררים עקב הרעשים של הדגים המחזרים.

דג זה משמש בתורו טרף עבור עופות מים שונים כמו שחפיים, אנפה כחולה גדולה ועיטם לבן ראש וכן לאריות ים.

===גלריה===
<gallery>
Plainfin Midshipman - Porichthys notatus (43465732091).jpg
Plainfin Midshipman cropped.jpg
</gallery>

==קישורים חיצוניים==

קטגוריה:בעלי חיים שתוארו ב-1854
קטגוריה:קרפדנוניים
קטגוריה:דגים ארסיים
אייאקס ריאק

אייאקס ריאק (באנגלית: Ajak Riak; נולד ב-12 בדצמבר 2000) הוא כדורגלן דרום סודאני-אוסטרלי המשחק בעמדת החלוץ בשריף טירספול.

==קריירת מועדונים==
ריאק נולד במחנה פליטים בעיר ניירובי בירת קניה ובגיל צעיר היגר עם משפחתו לאדלייד שבאוסטרליה. ריאק התחיל לשחק כדורגל בקבוצות כדורגל מקומות בעיר ילדותו ובגיל 22 עבר לשחק בבנטלייג גרינס ממלבורן. במדיה בנטלייג הבקיע 7 שערים ב-23 הופעות ואף הבקיע בהפסד 2-1 לסידני מליגת הל האוסטרלית במסגרת שמינית גמר הגביע האוסטרלי.

בנובמבר חתם בסלמאן מליגת העל האינדונזית.

בקיץ חתם בשריף טירספול מליגת העל המולדובית. ב-11 ביולי ערך את הופעת הבכורה שלו בקבוצה בהפסד 1-0 לזירה האזרית במסגרת מוקדמות הליגה האירופית.

==קריירה בינלאומית==
ריאק היה זכאי לייצג את דרום סודאן, קניה ואוסטרליה. בתחילת שנת הסכים לזימון שקיבל לסגל נבחרת דרום סודאן.

ב-23 במרץ 2023 ערך את הופעת הבכורה שלו בנבחרת בניצחון 1-2 נגד .

==קישורים חיצוניים==

קטגוריה:כדורגלנים אוסטרלים
קטגוריה:כדורגלנים דרום סודאנים
קטגוריה:חלוצי כדורגל אוסטרלים
קטגוריה:חלוצי כדורגל דרום סודאנים
קטגוריה:אדלייד: כדורגלנים
קטגוריה:כדורגלני שריף טירספול
קטגוריה:כדורגלני נבחרת דרום סודאן
קטגוריה:ספורטאים זרים באינדונזיה
קטגוריה:ספורטאים זרים במולדובה
קטגוריה:אוסטרלים שנולדו ב-2001
קרב מוצב לולים

קרב מוצב לולים הוא קרב שנערך בין שבעה מחיילי סיירת הנח"ל ועשרות מחבלים המשתייכים לזרוע הצבאית של חמאס שתקפו את המוצב וניסו לכבוש אותו במסגרת מתקפת הפתע על ישראל.

== רקע ==

מוצב לולים, הנקרא על שם לולי התרנגולות הסמוכים אליו, הוא מוצב מחלקתי. בבוקר השבעה באוקטובר שהו במוצב שבעה חיילים בלבד.

== מהלך הקרב ==
במוצב שהו בבוקר השבעה באוקטובר שבעה חיילים: סיוון שני, רז דאהר, אילון גבאי, אור מזרחי ואיתי אשכנזי, כולם עומדים לפני תום שרותם הצבאי, ואתם מפקדם סרן תומר שוהם. קשר הצוות, עומר אלפואר, שהה במוצב כרם שלום, שם השתתף בקרב מוצב כרם שלום.

בבוקר האירוע היו החיילים בכוננות עם שחר, והיו הראשונים שהבחינו במחבלים חוצים את גדר הגבול עם רצועת עזה.

בעקבות דיווח ברשת הקשר על חדירת מחבלים דרך הגדר, החיילים עלו על אכזרית ונעו לכיוון הגדר. ליד הגדר ירדו מהנגמ"ש והבחינו במאות מחבלים, חלקם צועדים רגלית וחלקם רכובים על גבי טנדרים, חמושים בנשק רב. לאחר ההיתקלות הראשונית עם המחבלים על הגדר, בהוראת תומר שוהם הכוח התפצל, כאשר חלקו בהובלת תומר ואיתי אשכנזי עלה על תל ופתח משם באש על המחבלים, אשר השיבו באש. די מהר הבינו המחבלים מה מקור הירי, וירו אש מדויקת לכיוון החיילים. תוך זמן קצר תומר ואיתי נפגעו מאש צלפים. איתי ירד מהעמדה המוגבהת בה שהה כדי לבדוק את מצבו של תומר, הבין שהוא נפצע קשה ושגם הוא עצמו נפצע בפניו. הוא המשיך לרדת בעמדה ופגש את אילון. אילון התקדם אל תומר הפצוע, בעוד איתי המשיך להתרחק מקו האש על מנת לחבוש את עצמו. כאשר התחמושת אותה נשאו עמם החיילים החלה לאזול, החליטו לסגת ולפנות את תומר הפצוע לאחור. במוצב נשאר חייל אחד, אור מזרחי, כדי לשמור על הציוד שלהם. באותו זמן לא ידעו שבעודם מנסים להדוף את המחבלים החוצים את הגדר, קבוצה אחרת של מחבלים כבר חדרה אל המוצב. תוך כדי נסיגה נתקלו באזרח שרכב באזור על אופניים, ולקחו אותו איתם באכזרית. תוך כדי הנסיעה למוצב הזעיקו עזרה ברשת הקשר, אך לא נענו.

כאשר הגיעו למוצב, הבחינו שמבני המוצב מחוררים מכדורים. סריקה של המוצב העלתה שלא נותרו בו מחבלים, אך הם מצאו בו את אור הרוג. הם הכניסו אותו אל מבנה המטבח והתארגנו להגנה על המוצב, ומהר מאוד מצאו עצמם מותקפים מארבעה כיוונים. רז, מקלען נגב, התמקם בעמדה מבוטנת, ממנה הצליח להרוג עשרות מחבלים. בסביבות שעה 14:30 חוליות מחבלים החלו לאגף את המוצב מאחור, באופן שלא אפשר לחיילים להכווין מסוק קרב אל המוצב, אך זה התעכב להגיע. לבסוף המסוק הגיע והחל להדוף את המחבלים באש תותחים. 

בקרב נהרגו אור מזרחי ומפקד הצוות סרן תומר שוהם.

== קישורים חיצוניים ==
* 
* 
== הערות שוליים ==
אליכם עדה קדושה

אליכם עדה קדושה היא קינה שנאמרת בליל תשעה באב ברוב קהילות נוסח הספרדים, וכן אצל יהודי תימן, שמחברה אינו ידוע. הקינה פותחת בשאלה מה נשתנה הלילה הזה מכל הלילות, שאלה המוזכרת במשנה ופותחת את נוסח ההגדה של פסח הנאמרת בליל הסדר. כל הקינה עוסקת בהשוואה בין מנהגי החירות ההודאה על הניסים והישועות שנעשים בליל הסדר לבין מנהגי האבלות שנעשים בתשעה באב. לפי לוח השנה העברי שני לילות אלה חלים בכל שנה באותו יום בשבוע, והקינה מחדדת בדרך של שאלות ותמיהות את ההבדל העצום שבין שני הלילות.

בסופו של כל בית מובא מענה לשאלה ונימוק לאבל בלילה הזה, באזכור אחת מצרות הגלות והחורבן, ובאמירה שיש סיבה לאבלות רבה בגללו. כך למשל בבית הראשון: "עַל הֶרֶג הַכְּשֵׁרִים וְעַל זֶרַע יְשָׁרִים,
עַל כֵּן בִּבְכִי תַּמְרוּרִים אֶשָּׂא קוֹלִי כְחוֹלוֹת".

כמו קינות אחרות מסתיימת גם הקינה הזו בדברי עידוד ונחמה, הבית האחרון שלה מבטיח הרמת קרן ישראל וחזרת העבודה בבית המקדש: "הִתְנַחֲמוּ בְגָלוּת בָּנִים יוֹשְׁבִים בְּצָיוֹן, אֲרוֹמִמְכֶם מִשִּׁפְלוּת אָכִין עֲבוֹדַת צִיּוֹן, אֶבְנֶה נְוֵה אַפִּרְיוֹן אָז תִּשְׂמְחוּ בְּגִילוֹת".

אצל חלק מהעדות משמשת השורה "מַה נִּשְׁתַּנָּה הַלַּיְלָה הַזֶּה מִכָּל הַלֵּילוֹת?" כרפרן שנאמר על ידי הקהל, בעוד שאר הקינה נאמרת על ידי החזן.

ביום תשעה באב, אומרים הספרדים קינה דומה, הפותחת במילים "אליכם עדה נאמנה".

==התנגדות לקינה==
רבי יעקב ישראל חגיז בספרו סובר שיש כמה קינות שאין ראוי לומר אותן. בין יתר הקינות שלדעתו אין לומר הזכיר את הקינה אליכם עדה קדושה, וטען שקינה זו היא בעלת אופי ילדותי מדי, השאלות שנשאלות בה מתאימות לשיח עם תינוקות ולא עם עדה קדושה. הוא הוסיף שאין כל קושי במה שעושים בתשעה באב, משום שאבלות החורבן היא הגיונית ומתאימה למצבו של עם ישראל, הקושי מתעורר דווקא בליל הסדר, שבו נוהגים כבני מלכים על אף הגלות.

בשל התנגדות זו, נוהגות חלק מן העדות לדלג על הקינה הזו.

==קישורים חיצוניים==
* 
* הרב משה סוסנה, [https://youtube.com/watch?v=O2IuN018IZk אליכם עדה קדושה], בנוסח יהדות מרוקו, באתר יוטיוב
* אדיר ושדי, [https://youtube.com/watch?v=8mfH2iucNLg אליכם עדה קדושה], בנוסח יהדות תימן, באתר יוטיוב
* נהוראי בוכריץ, [https://youtube.com/watch?v=G7kzV7RNwO0 אליכם עדה קדושה], בנוסח יהדות ג'רבה, באתר יוטיוב
* רבי אליהו מסלתון טראב, [https://youtube.com/watch?v=s61Ngs7E_1g אליכם עדה קדושה], בנוסח יהדות דמשק, באתר יוטיוב

==הערות שוליים==

קטגוריה:קינות לתשעה באב
קטגוריה:יצירות שמחברן אינו ידוע
אנדריי ראציו

אנדרי פלורין ראציו (ברומנית: Andrei Florin Rațiu; נולד ב-20 ביוני 1998) הוא כדורגלן רומני המשחק בעמדת המגן הימני בראיו ואיקאנו.

==קריירת מועדונים==
ראציו נולד באיוד שברומניה ובגיל 6 עבר עם משפחתו להתגורר באראגון, ספרד. הוא התחיל לשחק בקבוצת כדורגל מקומית ממנה עבר לאנדורה ובגיל 12 הצטרף לוויאריאל. בקיץ הצטרף לויאריאל ג' וכעבור שנתיים לקבוצת המילואים.

ב-4 באוגוסט 2020 הושאל לדן האג מליגת העל ההולנדית במדיה רשם 12 הופעות. ב-29 בינואר 2021 חזר לוויאריאל, אך לא רשם במדיה דקות משחק.

ב-4 באוגוסט 2021 חתם לשלוש שנים בווסקה מהליגה הספרדית השנייה. ב-21 במאי 2022 הבקיע את שערו הראשון במדיה קבוצה בוגרת בניצחון 2-3 נגד ריאל סוסיאדד ב'.

ב-26 באוגוסט 2023 חתם לחמש שנים בראיו ואיקאנו מהלה ליגה. ב-1 בנובמבר הוא ערך את הופעת הבכורה שלובקבוצה בניצחון 6–0 נגד אתלטיקו לוגונס במסגרת גביע המלך הספרדי. ארבעה ימים לאחר מכן ערך את הופעת הבכורה שלו בליגה בתיקו 0-0 נגד ריאל מדריד.

==קריירה בינלאומית==
ב-2 בספטמבר 2021 ערך את הופעת הבכורה שלו בנבחרת רומניה בניצחון 0-2 נגד במסגרת מוקדמות מונדיאל 2022. ב-26 בספטמבר 2022 הבקיע את שער הבכורה שלו בנבחרת בהפסד 4-1 ל.

נכלל בסגל הנבחרת לקראת יורו 2024.

==קישורים חיצוניים==

קטגוריה:כדורגלנים רומנים
קטגוריה:מגני כדורגל רומנים
קטגוריה:כדורגלני ויאריאל
קטגוריה:כדורגלני דן האג
קטגוריה:כדורגלני וסקה
קטגוריה:כדורגלני ראיו ואיקאנו
קטגוריה:כדורגלני נבחרת רומניה
קטגוריה:כדורגלנים רומנים באולימפיאדת טוקיו (2020)
קטגוריה:כדורגלני יורו 2024
קטגוריה:ספורטאים זרים בספרד
קטגוריה:ספורטאים זרים בהולנד
קטגוריה:רומנים שנולדו ב-1998
מנטוראס

פדרו מנואל טורס (בפורטוגזית: Pedro Manuel Torres; נולד ב-18 במרץ 1982) ידוע בשמו מנטוראס (Mantorras) הוא כדורגלן עבר אנגולי ששיחק בעמדת החלוץ.

==קריירת מועדונים==
מנטוראס, התחיל את הקריירה שלו במחלקת הנוער של פרוגרסו ובגיל 17 הצטרף לאלברקה מליגת העל הפורטוגזית. בעונת רשם 10 שערים ב-31 משחקי ליגה בהם גם בניצחון 1-3 נגד ספורטינג ליסבון.

בקיץ חתם בבנפיקה ליסבון. ב-11 באוגוסט ערך את הופעת הבכורה שלו בקבוצה בתיקו 2-2 נגד וארזים בה גם בישל. ב-25 באוגוסטהבקיע שלושער בניצחון 2-3 נגד ויטוריה סטובל. בעונתו הראשונה רשם 13 שערים בקבוצה ומשך את עיניהן של ברצלונה, אינטר מילאן ומילאן. בתחילת עונת נפצע בברכו בצורה שכמעט אילצה אותו לפרוש. הוא נעדר מהמגרשים כשנתיים וחצי במהלכן עבר ארבעה הליכים כירורגיים. ב-8 בינואר 2005 רשם את משחק החזרה שלו אחרי הפתיחה בהפסד 2-1 בדרבי. בסיום העונה זכה עם המועדון באליפות הראשונה שלו אחרי 11 שנים. למרות שלא הצליח לשחזר את היכולת שלו לפני הפתיעה, מנטוראס נשאר חביב על ידי האוהדים.

בפברואר הודיע על פרישה מכדורגל, אולם כעבור כחצי שנה חזר לעונה אחרונה בפרימיירו דה אגוסטו מליגת העל האנגולית.

==קריירה בינלאומית==
בצעירותו, מנטוראס שיחק בנבחרות הצעירות של אנגולה ואף השתתף עמה בגביע העולם בכדורגל עד גיל 17 שנערך בארגנטינה. בטורניר זה הגיעה אנגולה לשמינית הגמר כאשר מנטוראס הבקיע שער אחד במשחק נגד אוסטרליה.

ב-3 בספטמבר 2000 ערך את הופעת הבכורה שלו בנבחרת הבוגרת בתיקו 0-0 נגד . ב-17 באוגוסט 2005 הבקיע את שער הבכורה שלו בנבחרת בניצחון 1-2 נגד . מנטוראס השתתף עם הנבחרת במונדיאל 2006 לראשונה בתולדותיה. השתתף עם הנבחרת גם בגביע אפריקה לאומות 2006 וגביע אפריקה לאומות 2010.

==תארים==
; בנפיקה ליסבון
*ליגת העל הפורטוגזית: 
*הסופר קאפ הפורטוגזי: 
*הגביע הפורטוגזי: 

; נבחרת אנגולה
*גביע אפריקה לנוער: 

; אישיים
*השחקן הצעיר המצטיין של השנה באפריקה: 

==קישורים חיצוניים==

קטגוריה:כדורגלנים אנגולים
קטגוריה:חלוצי כדורגל אנגולים
קטגוריה:כדורגלני בנפיקה ליסבון
קטגוריה:ספורטאים זרים בפורטוגל
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2006
קטגוריה:כדורגלני מונדיאל 2006
קטגוריה:כדורגלני גביע אפריקה לאומות 2010
קטגוריה:ילידי 1981
Warcraft: Orcs & Humans

Warcraft: Orcs & Humans (בתרגום חופשי לעברית: וורקראפט: אורקים ובני אנוש) הוא משחק אסטרטגיה בזמן אמת<ref name="GerykHistoryOfRTSWHaO"></ref> שפותח ופורסם על ידי חברת Blizzard Entertainment. המשחק יצא במקור לשווקים ב-15 בנובמבר 1994<ref></ref> למערכת ההפעלה MS-DOS. בתחילת 1996 יצא גרסה של המשחק למערכת ההפעלה Mac OS. זהו המשחק הראשון בסדרת משחקי וורקראפט הפופולרית.

המשחק מתרחש בעולם הבדיוני של אזרות' בו השחקנים יכולים לשלוט באחד משני הצדדים שנלחמים זה בזה - או בממלכה האנושית של אזרות', או באורקים שמנסים להביס את בני האנוש.

== משחקיות ==
התצוגה של המשחק הייתה איזומטרית דו-ממדית. במשחק השחקן נדרש לנהל משאבים, לבנות מבנים, ולפקד על יחידות שונות של לוחמים ואיכרים שצריכים להשלים יעדים שונים. השחקנים אוספים במהלך המשחק משאבים שונים כמו זהב ועצים על מנת לבנות מבנים, להקים צבאות ולצאת להתקפות נגד יריביהם.

כאשר שולטים בבני האנוש חייבים להתמקד בהגנה על הממלכה האנושית של אזרות' מפני האורקים אשר מנסים כל העת לפלוש אליה. כאשר השחקן שולט באורקים הוא צריך לפקד על עדר אורקים ולכבוש את הטריטוריות של בני האנוש.

במשחק השחקנים יכולים לשלוט במגוון של יחידות, הן כאשר שולטים בבני האנוש והן כאשר שולטים באורקים, כולל חיילים רגליים, קשתים, ומכשפים (בני האנוש) או שמאנים (האורקים).

במצב המשחק המיועד לשחקן יחיד השחקן צריך להתמקד בהשלמת משימות שונות אשר כוללת בדרך כלל הקמת עיירה קטנה, קצירת משאבים, הקמת כוח צבאי, ולבסוף הובלת הכוח הצבאי אל הניצחון. במשחק מרובה המשתתפים, אשר היה זמין רק ברשת המקומית, המטרה תמיד הייתה להשמיד את כוחות שחקני האויב.

== פיתוח ==
המשחק יצא במקור למערכת ההפעלה MS-DOS ובהמשך יצא גם לפלטפורמות אחרות, כולל Mac OS ו-Windows.

המשחק זכה להצלחה מסחרית, מכר לאורך השנים מיליוני עותקים וסייע רבות להפוך בשנים הבאות את חברת בליזארד לאחת מהחברות המובילות בתעשיית משחקי הווידאו.

== משחקי המשך ==
הצלחת המשחק הובילה בין היתר לפיתוח של משחקי ההמשך "Warcraft II: Tides of Darkness", אשר יצא לשווקים בדצמבר 1995, לפיתוח של חבילת ההרחבה, "Warcraft II: Beyond the Dark Portal" שיצאה לשווקים ב-1996. ובהמשך לפיתוח של המשחק "Warcraft III: Reign of Chaos" אשר יצא לשווקים ביולי 2002.

==הערות שוליים==

קטגוריה:משחקי וידאו שפותחו בארצות הברית
קטגוריה:משחקי בליזארד
קטגוריה:משחקי אסטרטגיה ממוחשבים (זמן אמת)
קטגוריה:משחקי DOS
קטגוריה:משחקי וידאו משנת 1994
קטגוריה:וורקראפט
קטגוריה:משחקי וידאו מרובי משתתפים